O nouă ediție "Un doctor pentru dumneavoastră" este difuzată în direct, marți, 21 mai, de la ora 19:00, la TVR Internațional.
De 16 ani, doctori români apreciaţi în ţară şi în diaspora, construiesc punţi pentru sănătate, dezbat teme de actualitate şi răspund întrebărilor dvs.!
* Farmacia Naturii
Invitat: dr. Adriana Tatomirescu, medic nutriţionist, competență în apifitoterapie, director Centrul de Terapie Naturală din Breaza
Organizaţia Mondială a Sănătăţii avertizează că îmbătrânirea este printre primele probleme de sănătate ale lumii, iar omenirea se confruntă cu o îmbătrânire rapidă. În 2024, anul omagial, dedicat pastorației și îngrijirii bolnavilor, natura şi terapiile naturale pot fi sprijin pentru echilibrarea organismului şi pentru longevitate.
* Tratamentul minim-invaziv al monturilor
Invitat: din Franţa, Dan Dumitru Gorduza, chirurg ortopedie şi traumatologie
Populaţia din lume fără monturi este cea care merge desculță. Încălțările nepotrivite şi incomode favorizează deformări ligamentare și osoase la nivelul tălpii piciorului și coloanei. 60% dintre femei suferă de hallux valgus (monturi), respectiv deformări ale încheieturii degetului mare de la picior. Aflăm cum putem preveni apariţia lor şi ce tratament modern există.
* Astmul netratat poate ucide
Invitat: prof. dr. Cristian Oancea, medic primar pneumolog, manager Spitalul Clinic de Boli Infecțioase și Pneumoftiziologie ”Victor Babeș” Timișoara, secretar general al Societății Române de Pneumologie
Ziua mondială a astmului, marcată în prima zi de marți a lunii mai, are ca scop informarea asupra aceastei afecțiuni caracterizată prin inflamația căilor aeriene. Pereţii acestora se îngroaşă, se îngustează şi produc mucus în exces. Modificările duc la dificultăţi de respiraţie, tuse şi senzaţie de constricţie toracică. Gravitatea bolii diferă de la o formă uşoară care se manifestă doar uneori, la o boală invalidantă ce împiedică activităţile zilnice şi poate declanşa un atac de astm fatal. Educația despre astm responsabilizează şi ajută să ținem astmul sub control!
***
Moderator Ana Maria Ghiur
Jurnalist tv Lucian Băbeanu
Documentarist Giorgiana Șușurincă
Producător tv Monica Ancuța-Tiuntiuc
La TVR Internaţional, în direct, luni şi marţi, împreună pentru sănătate!
Un doctor pentru dumneavoastră, de 16 ani împreună cu publicul TVRi